LidanRubinov/Halacha-QA huggingface dataset:
שאלה: השפעה על פרשנות בסיפור בלעם : בסיפור בלעם מוצאים שיטות מנוגדות של פרשנים שונים (למשל, רש"י ורמב"ן) לגבי כוונותיו של בלעם בנבואותיו. רש"י טוען שכל כוונתו של בלעם הייתה רק לקלל את ישראל, וה כפה עליו לברך אותם. לעומת זאת, הרמב"ן סובר שבלעם ניבא לאורך כל הדרך "לכבודם של ישראל". האם יש קשר בין אופי החיים של פרשנים אלו (רש"י ורמב"ן ואחרים שלא הזכרתי) שהביא אותם לפרש את פרשת בלעם דווקא באופן זה ולא אחר? אולי היו אי אלו ארועים מיוחדים שעברו עליהם שהשפיעו על פרשנותם ספציפית בסיפור בלעם? בקשה קטנה: אשמח אם אפשר יהיה לקבל מהרב מראי מקומות לתשובה שתינתן.
תשובה: אני לא יכול להצביע על קשר בין חייהם לפרשנותם לענין. לא נראה לי שבנושא בלעם יש מחלוקת שהיא עמוקה מבחינת היחס לנבואה אצל הגויים. לדעת שניהם, המטרה של הנבואה אצל הגויים היתה צריכה להיות נבואה עליונה שתתאר את זכותם וטובתם של ישראל. לדעת שניהם, בלעם מצד עצמו קלקל ולא הצליח לסלול מסלול חיובי של נבואה אצל הגויים. הם נחלקו, האם באופן מקומי, כשבלעם אמר ברכותיו, היה בכך כפייה מצד הקב"ה על פיו אולם הוא מצד עצמו רוצה לקלל או שבעת שהתבונן על ישראל הוא מתנתק מרצונו הבסיסי להזיק לישראל והוא מתמלא בדברי שבח מכוח טהרתם הפנימית של ישראל.
שאלה: תפילות ראש השנה בישיבה: האם בר"ה עדיף להתפלל בנוסח שלי, או שמא עדיף להתפלל בישיבה בנוסח אחר? גמר חתימה טובה.
תשובה: במקום שתתפלל יותר בכוונה - בו עדיף להתפלל. יש מעלה לתפילה בישיבה, שזה מקום הלימוד. על כן, אם התפילה שלך בישיבה היא יותר בכוונה תתפלל בישיבה.
שאלה: ברכה על עוגת בסקוויטים: מה צריך לברך על עוגת ביסקווטים (קצפת בין שתי שכבות בסקוויטים), שיש בה הרבה קצפת אבל בהחלט מרגישים את הביסקוויטים, שהכל או מזונות?
תשובה: יש לנו כלל, שבמקרה שיש עוגה שיש בה מרכיב עיקרי של דגן, כגון: שיש בעוגה סנטימטר של בצק ושתי ס"מ של מילוי של פירות וכדומה, מפאת חשיבות הדגן מברכים מזונות ופוטרים את הכל. אבל אם העיקר הוא המילוי והדגן נועד רק כדי להחזיק אותו, כגון: גלידה בגביע, שכיוון שא"א להחזיק את הגלידה ביד מגישים אותה בגביע - אז צריך לברך שהכל ולפטור הכל. לכן במקרה שלנו אי אפשר לתת הוראה גורפת אלא צריך לבדוק אם הכוונה היא כדי להחזיק את הקצפת שאז מברכים שהכל או שהכוונה היא גם וגם ואז צריך לברך מזונות ולפטור בזה את הכל.
שאלה: צניעות בקריאת שמע שעל המיטה: האם מותר לקרוא קריאת שמע שעל המיטה בלי חולצה אבל חלק מהשמיכה עליי?
תשובה: כן.
שאלה: קנית דברים בחו"ל ומעבר במסלול הירוק: האם מותר לקנות דברים בחו"ל אבל כשבאים לארץ לעבור במסלול הירוק (שפירושו שאני לא נושא דברים שחייבים במכס)? לפי החוק מי שקונה בחו"ל דברים חדשים חייב להצהיר עליהם כשהוא מגיע לארץ אבל בפועל כמעט אף אחד לא עושה את זה. אני יודע שזה לא טיעון ואם כולם עושים עבירות זה לא הופך את זה למותר אבל בכל זאת, השאלה היא עד כמה צריך להיות מרובע ולהתנהג לפי החוק או שאולי להצהיר על כל דבר שאני מביא? זה קצת כמו שאלת קיטבג.
תשובה: לפי החוק לא צריך להצהיר על אביזרים אישים, אבל כמובן צריך לבדוק בחוק ולהיות אדם ישר והטענה שכולם עוברים אליו אינה מועילה.
שאלה: מה התיקון לכהן שעלה לבית הקברות : מה צריך לעשות כהן שהלך לבית הקברות ונטמא בין הקברים. ביקשתי סליחה ומחילה מבורא עולם והלכתי לטבול וטבלתי 7 פעמים וביקשתי סליחה. האם יש עוד משהו שעליי לעשות?
תשובה: לקבל להבא לשים לב לענין זה במיוחד.
שאלה: תורה שבעל פה ושבכתב: שתי שאלות קשורות מטרידות אותי: 1. למה ביהדות יש לנו שתי מערכות מידע- תורה שבכתב ותורה שבעל פה. למה לא מספיק אחד מהם. רק תורה שבעל פה לדוגמה? 2. כשבאילוץ ובלית ברירה נרשמה תורה ונזדעזע הארץ ארבע מאות פרסה על ארבע מאות פרסה, מה הפסדנו בכך? כלומר, מה אין לנו עתה, כשרשומה תורה שבעל פה מאז כשתורה שבעל פה הייתה אכן בעל פה?
תשובה: רבות נכתב על תורה שבכתב ועל תורה שבעל פה. מהר"ל בספר תפארת ישראל כותב על כך. כך גם הרב קוק באורות התורה פרק א'. הכתיבה היא ביטוי לתורה שיש בה שלמות כשנגמרת כתיבתה. השלמות שיש בתורה אינו מאפשר כוח התאמה למציאויות המשתנות. לעומת זאת התורה שבכתב היא דבר יצוק שלם וגמור. הכתיבה היא ביטוי לשלמות של היצירה. לעומת זאת, דבר שנאמר בעל פה הוא מקומי משתנה ומתאים את עצמו למציאיות הרלוונטיות. בתורה צריך שיהיה שתי הופעות. צריך את התורה שכתב כתורה יציבה קבועה, יצירה שלעולם לא נוכל לעמוד על מלוא האור שבה. לעומת זאת צריך תורה שבעל פה כתורה שהולכת ומתחדשת בכל דור לפי אופי הדור. הכתיבה של דברים שלא ניתנו להיכתב היא מקבעת דברים שלא היו צריכים לההיפך למקובעים. המציאות של הגלות גרמה לכך שבאופן כללי התורה מקובעת יותר וקשה יותר לחדש ולהתאים את התורה במדויק לצרכי הדור והאדם הפרטי.
שאלה: מעשר לארגון שפועל בעיתונות בינלאומית: האם מותר לתת מעשר כספים לארגון שפועל כנגד טענות שקריות בעיתונות הבינלאומי, האם זה ראוי?
תשובה: לא נראה לי.
שאלה: קריאת שמע שעל המיטה: רציתי לוודא שאני אומר קריאת שמע שעל המיטה כראוי: אני מתחיל בריבונו של עולם הריני מוחל וסולח אח"כ ברוך המפיל (ללא שם מלכות, מאחר שאני לרוב הולך לישון אחרי חצות וגם אם לא, בד"כ אני לא מצליח להרדם וקם מהמיטה) אח"כ חלק ראשון של שמע ישראל עד וכתבתם על מזוזות ביתך ובשעריך (האם בקריאת שמע אני צריך לכסות עם ידי את הפנים?) אח"כ יושב בסתר עליון עד כי אתה השם מחסי האם זה ר? בד"כ קשה לי להרדם ויוצא שאני קם אחרי שקראתי ק"ש. האם צריך להוסיף משהו כשאני חוזר לישון?
תשובה: זה ר. מעיקר הדין יש לומר את פרשת שמע ואת ברכת המפיל, אך נוהגים להוסיף מזמורים נוספים שאת חלקם כתבת. אתה יכול למצוא הכל בסידורים. לגבי הסדר, יש שהורו לומר את ברכת המפיל לאחר פרשת שמע ויש שהורו לאומרה לפניה. גם לגבי הזכרת שם ומלכות בברכת המפיל יש דעות שונות (גם לגבי אחר חצות וגם לגבי החושש שלא ירדם) ולכן אתה יכול להמשיך במנהגך. בפסוק הראשון יש לכסות הפנים. אם קמת ואתה חוזר לישון רצוי לומר שוב את הפרשה הראשונה (ללא הפסוק הראשון) או מזמורי תהלים או להרהר בדברי תורה. לסיום עצה קטנה, אל תילחץ אם אינך נרדם מיד, גם השכיבה במנוחה מוסיפה הרבה כח, וה' יתן לך כח לעבודתו ית'. הרב יאיר וסרטיל
שאלה: לקרוא לילד ע"ש נפטר בגיל צעיר: הבנתי שיש עניין לחשוש מלקרוא לילד ע"ש מי שמת בגיל צעיר. אם אני משנה אות אחת מהשם המקורי, אבל עדיין נשמע אותו דבר, לדוגמא יוסף ל- יסף בלי ו, האם זה ר? אם מדובר בילד שנפטר בגיל ארבע- חמש, שבודאי לא מת בחטאיו, האם זה משנה?
תשובה: אם משנים קצת אפשר, כמו יוסף ליהוסף.
שאלה: נפילת אפיים ותחנון בתפילה אחרי הסליחות: במניין אשכנזי, מתחילים סליחות ב-6.00 ומייד אח"כ שחרית. האם מותר לדלג על נפילת אפיים ותחנון בשחרית. האם אין כאן כפילות, יש ממשתתפי המניין שטוענים שאין צורך, ויש שטוענים שעקב כך הם מאחרים לעבודה.
תשובה: מי שמאחר לעבודה נאלץ לסיים קצת קודם אבל באופן קבוע, לקבוע ולהנהיג לציבור, יש לומר תחנון כי זהו הסדר של התפילה.
שאלה: שם משפחה של משפחות כהונה: קראתי כאן באתר שהכהונה בימינו הינה ודאית. אולם ידוע שישנם יהודים הנושאים שם משפחה שאינו כהן ואני לא מדבר על כהנמן, כהנוביץ, כ"ץ וכד אלא שמות אחרים לגמריי - ישראל של ממש. ובכל זאת הם כהנים. אזולאי למיטב ידיעתי הוא: אישה זונה וחללה לא ייקח דהיינו כהן. מה דינו אגב? ואם אין הדין שווה לגבי אנשים שהם ספק כהנים,איך יש ודאות לגבי כהונה?
תשובה: הכהונה בימינו היא על פי מסורת המשפחה, ומשפחה שיש לה מסורת שהיא משפחת כהונה נחשבת לכהנים אע"פ ששם אינה כהן וכן להיפך.
שאלה: הטבלת תבנית מאפינס: ברשותי תבנית חורים, מה שנקרא תבנית מאפינס (מתכת). ברצוני לאפות בה בתוך מנג טים ולא ישירות על התבנית. האם יש צורך בטבילת התבנית קודם לשימוש, למרות שלא יעשה בה שימוש ישיר?
תשובה: כן, כיון שהיא משמשת לאפיה צריך להטבילה.
שאלה: שליחי ציבור ראויים: מה עושים כאשר שליח הציבור ובעל תוקע רואים טלוויזיה בבית (לא בשבת כמובן), ואיך ניתן להיות בטוחים שאכן שליחי הציבור ראויים?
תשובה: צריך לבחור לשליחי צבור את הראויים ביותר ורצויים לקהל. זה שיש טלביזיה בבית אין זה כשלעצמו מדד אם ראויים יש שאינם רואים טלביזיה אך יש להם חולשות אחרות הבחירה של שליח ציבור צריכה להיות לפי סך הכל של ההנהגה.
שאלה: החלפת טיטולים שנקנו בחנות אחרת: קניתי חבילת טיטולים בחנות X במידה 4 במחיר זול, האם אני יכול להחליף את החבילה לחבילה במידה 3 בחנות Y הקרובה לביתי? חשוב לציין, שאין הבדל במחיר בין המידות השונות. מובן שאם קניתי בחנות Y מראש אני יכול להחליף שם את המידה כיוון שאין הבדל במחיר. השאלה היא, האם העובדה שקניתי מחנות אחרת (ובמחיר זול יותר) תמנע ממני להחליף בחנות Y למרות שאין להם הפסד מהחלפה כלל. עוד חשוב לציין שבחנות X אין כרגע כלל מידה 3. האם זה משנה את התשובה?
תשובה: עליך לספר בחנות Y שברצונך להחליף חבילת טיטולים חדשה שקנית בחנות X, ואם הם יסכימו אז אין בעיה, ואם לא יסכימו אז אסור לך. המחיר ששילמת אינו רלבנטי לעניין, וכן העובדה שבחנות X אין כרגע את המידה הזו. הרב ניר אביב
שאלה: הודאה לה : הרבה פעמים אני מרגישה רצון עז להודות לקב"ה. אני תמיד תוהה לעצמי מהו רצון ה בעניין, לתת צדקה או לומר תהילים? זו נקודה לא ברורה לי. אשמח מאוד אם הרב יבאר לי עניין זה.
תשובה: למה לא לקיים שניהם מצות צדקה חשובה מאד ותפילה אמירת תהילים חשובה. אם כוונתך מה עדיף לעזור לאחרים או לומר תהילים. תלוי בצורך של העזרה אם העזרה לאחרים חסרה יש להעדיף לעזור לאחרים.
שאלה: חינוך-גיל שנתיים: אני אמא ל-6 ילדים ב"ה. את 4 ילדי הגדולים שלחתי למעון בגיל 3 חודשים לערך. למדתי ועבדתי. כשבני החמישי נולד, שינינו בעלי ואני גישה לגבי נושא המשפחה ככלל ובין היתר החלטנו שהכי נכון שאני אשאר עם בני החמישי בבית ואגדלו. כאשת חינוך ובכלל כאמא היה לי חשוב לבנות לילד סדר יום מגיל קטן ובו פעילויות המתאימות לכל גיל. סדר היום הועבר בנחת, ברוגע ומתוך שמחה רבה. הלימוד נעשה בטבעיות ומתוך אהבת הילד ואהבת התפקיד שבחרתי לי- להיות אמא. לדוג : כבר בחודשים הראשונים ללידת בני הרגלתי את אזנו לשמוע תפילה ענוגה ומרנינה: כשהתפללתי פשוט שרתי בקול וכך הוא ידע לשיר את התפילה בגיל מאוד צעיר. כך כל לימוד שרכש נלמד בדרך טבעית תוך כדי עשייה, שמיעה וכדו כשאני משלבת פעילויות ומשחקים בהתאם. כשגדל יותר הייתי יוצאת עמו לגן המשחקים בשעה קבועה כל בוקר כדי שייפגש עם חברים נוספים שגם הם נשארו עם אמהותיהם בבית ועם קבוצת ילדים נוספים ממשפחתון שהגיעו אף הם לגן המשחקים. כלומר היה לו סדר יום מנוהל ובריא. כעת כשהוא בן שנתיים אני תוהה מה נכון לעשות עבורו, לחינוכו, להתפתחותו? האם להשאירו עוד שנה איתי בבית (כמובן עם סדר יום מתאים ומפגש עם בני גילו בשעות קבועות בבקר איתי ובלעדי). או להצטרף לסבב אמהות בו כל אמא משמשת כגננת ליום אחד לקבוצה של כ-5 ילדים? חשוב לי לציין, שאשמח לעשות כל אחד מהאפשרויות שיתבררו כטובות ביותר עבור ילדי. אך מה נכון לעשות? שהרי אני בבית ממילא עם בתי בת ה-3 חודשים. וגם בלי זה, אם נכון להישאר אשאר. כמו כן, אמרה לי חברה שכדאי לי לשלוח אותו למעון או משפחתון כדי להרגילו לחברה ולהיות יותר שעות בלעדי כדי שיתרגל לגן בגיל 3. אך אני מכירה הרבה ילדים שמגיל קטן הם במעון ובכל זאת כל שנה מחדש לוקח להם זמן להתרגל למעון ואף בוכים כשמתחילים את הגן בגיל 3. אני מרגישה שהניסיון הראשון שלי עם בני החמישי בבית הביא לתוצאות חיוביות ביותר מבחינות רבות: התפתחות שפתית (הוא מדבר ברור מאוד מגיל מאוד צעיר לבני גילו וזוכר קטעים שלמים מהתפילה, יודע לספור, אומר את הא ב וכד, דברים שבני גילו לא יודעים). שלא לדבר מבחינה רגשית הוא בוגר ומאוד עצמאי וכו. הקשר בינינו הוא קשר משמעותי יותר ההכרות שלי אותו בכל שלב בחייו היא אחרת מאשר עם 4 אחיו הגדולים אותם בחרתי לשים במעון. כעת הוא בגיל מאוד משמעותי - גיל שנתיים, גיל של שינויים חשובים: בניית אישיותו, עצמאותו, וכמובן מתחילה אצלו תקופת הגמילה מטיטולים ועוד. האם לא כדאי שברגעים משמעותיים כאלה תהיה לצידו אמא רגועה, נינוחה שיש לה את הכלים הכי טובים שניתנו לה ע"י הקב"ה כדי לגדל את ילדיה. שתיטע בו ביטחון, עצמאות וחוסן לפני שהוא יוצא לגן בגיל 3 או שכדאי לשלוח אותו לקבוצה קטנה של סבב אמהות על כל המשתמע מזה. (גם שאר האמהות הן נשות חינוך)? האם שליחת ילד למעון משפחתון היא בדיעבד או מלכתחילה? אשמח לקבל תשובה להתלבטויותי.
תשובה: נראה שאם המסגרת היא רק של חמשה ילדים ומבוססת על אימהות אין בעיה לשלוח למסגרת מעין זו. יש לך הרבה שעות עם הילד שלך אחרי צהרים. כך תוכלי להתמסר לתינוקת. אולם אם את בשמחה רוצה להיות איתו עוד שנה ודאי שאין בעיה. לא צריך לחשוש מתלות או מקשיי הסתגלות לאחר מכן. לסיכום: נראה שהעיקר הוא מה שתעשי יותר בשמחה ונחת,זה הדבר הכי חשוב.
שאלה: עלייה לקבר אבי ערב ר"ה: לצערי, אבי נפטר השנה ואני בשנת אבל. ידוע לי שנהוג שבמשך השנה לא עולים לקבר ורק החל מיום השנה עולים. מאידך, ישנו מנהג לעלות בערב ר"ה לקברי אבות, כיצד לנהוג?
תשובה: אתה יכול לעלות בערב ר"ה או עיוכ"פ לקבר אביך ע"ה.
שאלה: שכר עבודה באחוזים: האם זה תקין לפי ההלכה להעסיק עובד (איש מכירות למשל) תמורת אחוזים מהכנסות שהוא מביא בלבד?
תשובה: כן, אם הוא מסכים, שהרי אין אונאה בשכירות פועלים.
שאלה: חתימה על חוזה עם פרטים שאינם נכונים: התחלתי לעבוד במקום חדש. המעסיק דורש שאחתום על חוזה בו כתוב שמותר לי לעבוד לא יותר משעתיים ביום, בעוד שהמצב האמיתי שאני עובדת הרבה יותר מזה. למרות שידוע לו שאני עובדת יותר משעתיים ביום, וגם רצוי מבחינתו, הוא מתעקש שכך יהיה כתוב בחוזה כדי להגן על עצמו מבחינה משפטית. (אני עובדת מהבית תמורת אחוזים והוא לא רוצה להיות מחוייב לי ביחסי עובד מעביד בפני המדינה). הוא לא מוכן בשום אופן לשנות סעיף זה בחוזה למרות שיודע שהוא לא אמיתי ונכון. האם זה תואם את ההלכה? האם להמשיך לעבוד אצל מעסיק שכזה?
תשובה: אם את מסכימה מותר לך, למרות שזה לא ממש ישר, וזה באמת לא ר מצידו.
שאלה: הוצאות על סעודות שבת ויו"ט: ידוע מאמר ח שהוצאות על סעודות שבת ויום טוב ותלמוד תורה לבניו אינם בכלל הוצאותיו של אדם וככל שמוסיף מוסיפים לו. האם זה כפשוטו ממש, אם אדם יקנה לסעודה מעדנים כיד המלך בשווי אלפי שקלים באמת לכבוד שבת קודש ולא לתאוותיו, וישכור את המלמד הכי טוב לבניו בשווי אלפי שקלים ובהסתכלות טבעית אין הוא יכול להרשות זאת לעצמו, האם לא ירד מנכסיו? האם שכוונת מאמר ח זה הוא כפשוטו של עניין, שהאדם ישאר ברמתו הכלכלית ולא יחסר לו?
תשובה: ח קובעים תמיד שצריך להיות ריאלי, אלא שפה הבטיחו וזה לא לגמרי כפשוטו, ולכן צריך להוציא באופן נורמלי ולא לבזבז על מותרות.
שאלה: השבת אבידה מספק: לפני מספר חודשים מצאתי משקפי שמש בשירותי נשים. תליתי במקום שלט עם מספר הטלפון שלי. לאחר חודש שבו איש לא התקשר נפטרתי מהמשקפיים. לאחר חודש נוסף קיבלתי הודעה קולית מאדם שטען שמשקפי השמש הם שלו. אני בטוחה כמעט לחלוטין שאלה לא המשקפיים שלו מכיוון שניתן לראות כי אלה משקפיים של נשים ומה גם שהמשקפיים נמצאו בשירותי נשים, כאמור (איני יודעת כיצד הוא ראה את המודעה מכיוון שגם את השלט תליתי בשירותי נשים). לא חזרתי אל אותו אדם. האם נמנעתי מהמצווה בכך שלא השארתי את המשקפיים בידי? והאם נהגתי ר בכך שלא חזרתי אליו לומר לו זאת? ודבר נוסף, לפי המבטא של אותו אדם, הבנתי כי הוא גוי (ערבי). האם חלה חובת מצוות השבת אבידה לגוי?
תשובה: לא צריך להחזיר לו שלא נראה שזה שלו, והיית ר כשחיכית זמן סביר ואז נפטרת מהם. חובת השבה לגוי יש רק במקרה שיש בזה קידוש השם.
שאלה: צדקה לעילוי נשמת נפטר: האם אני יכול לתרום צדקה לבית הכנסת על שם יהודי שהכרתי ושכבר נפטר ולקבל קבלה מגבאי בית הכנסת על שמו? האם קבלה של בית כנסת על תרומה טעונה גניזה או שאפשר לזורקה?
תשובה: כן. הקבלה לא טעונה גניזה.
שאלה: קירוי רשת צל בסוכה: יש לי פרגולה שמקורה ברשת צל (שחורה, מניילון, כמו שיש בצבא) ואין באפשרותי להוריד אותה. איך אוכל בכל זאת להפוך את הפרגולה לסוכה?
תשובה: בדרך כלל רשת יש בה רוב צל מחומר פסול ולכן היא פוסלת את הסוכה.
שאלה: לשון הרע והלבנת פנים: כל שנה בחודש אדר בישיבה התיכונית שלנו יש מופע שהשמיניסטים מכינים. אני שמיניסט ולאחרונה עלו לי כמה בעיות קשות על המופע: במופע צוחקים על מורים, יכול להיות שזה בידיעתם והמורים נוכחים באולם בשעת המופע, זה מותר בכלל לחקות מורה במופע? מלבין פני חבירו, לשון הרע? אולי הרב יוכל לומר מה מותר ומה אסור שהרי תכלית המופע כל שנה היא להצחיק ולספר בדיחות על ההוואי הבית ספרי, איפה הגבולות שהתורה שמה לנו?
תשובה: מדובר בדבר רגיש. אם הכל בדרך הומור בדרך של שמחה מותר בדוחק, אבל אם נראה שזה גולש להעלבה אסור ויש להמנע מזה. השאלה איך מגישים את זה, וקשה לתת הגדרות מדויקות.
שאלה: שידוך עם בחור ישיבה: אני בת 23, למדתי באולפנא והתחנכתי על פי הזרם הדתי הלאומי. בשנתיים האחרונים מאוד התחזקת -לבוש, תפילות,גרביונים, שמירת נגיעה וכו. אורח חיי ודעותי השתנו מאוד לכיוון החרדי. ברור לי מאוד שאני רוצה להקים בית על אדני התורה, בית שבו נקיים פעם בשבוע שיעורי תורה ונזכה את הרבים, בית שהילדים ילמדו בישיבות וכו. לא מזמן התחלתי את עניין השידוכים. אני רוצה בחור שלובש שחור לבן, שומר תורה ומצוות, משלב תורה ועבודה. כן חשוב לי, שבעלי בע ה יהיה בעל מקצוע ויעבוד ויחד עם זה גם יקבע עיתים לתורה, העניין שחשוב לי מאוד שלבחור יהיה רקע של ישיבה. ברצוני להבין את עניין הישיבה. יש ישיבת הסדר שמשלבת צבא ולימודים. יש ישיבות גבוהות שבהם רק לומדים תורה ולא עושים צבא? אני לא אוהבת את הסגנון של הבחורים עם הלבוש "המרושל" וסנדלי השורש, שאם אני לא טועה מאפיין את דתי לאומי. אכן אני מבולבלת, לאילו ישיבות ובחורים עלי לפנות?
תשובה: לפי מה שאת מתארת את רוצה בחור שבסיסית עם גישה חרדית אולם משלב תורה ודרך ארץ. את צריכה לפנות לישיבה חרדית פתוחה. זה יכול להיות ישיבה שיש בה גם בני חו"ל. החרדים בחו"ל רגילים ללמוד אבל גם לעבוד כפי רצונך. לחילופין, את יכולה ללכת לישיבה ששייכת לציבור הציוני אמוני אולם עם מגע והנהגות שבמקצתם דומה להנהגות הציבור החרדי. נראה לי שאת יכולה להתעניין בישיבת כרם ביבנה.
שאלה: שמירת נגיעה עם ילדים חולים: אני עבדתי עם ילדים חולים, ולצערי נכשלתי קצת בנגיעה. בילד אחד שמעל גיל 13 שמתי עליו יד כי הוא היה מסכן ואין לו אהבה כמעט והוא חולה, ובילד השני באותו גיל אני נותנת לו כיפים כשנפגשים לא מתוך חיבה אלא כמו להגיד אנחנו לפני ר"ה ויום כיפור ואני יודעת שזה חטא ואני רוצה להתוודות על זה אבל אני יודעת שאראה את השני אני יביא לו כיף (הוא לא מבין את ענין הנגיעה,ואני מפחדת שיעלב). מה עלי לעשות??אני חייבת עזרה!!אשתדל להמנע אבל נראה לי שאכשל, אשמח לתשובה ועיצה ל פני הימים הנוראים מראש!!
תשובה: בספרי החדשבאהלה שלתורה ח"ה סי' ח הארכתי בנושא זה
שאלה: "ויד תהיה לך מחוץ למחנה": האם בזמנינו כאשר יש בתי שירותים בבסיסים מצוה זו כבר איננה רלוונטית לפועל? ומה בנוגע לדין מקרה לילה שצריך לצאת ולהטהר, בימינו?
תשובה: עצם בניית בתי שירותים בבסיסי צה"ל הוא קיום מצוה זו. ולגבי בעלי קרי, בזמנינו ביטלו טבילתם כחובה.
שאלה: אסכרה - בעון ביטול תורה: למדתי במסכת שבת דף לד: את הציטטה שלהלן: "נענה ר שמעון ואמר: בעון ביטול תורה. אמרו לו: נשים יוכיחו. שמבטלות את בעליהן. נכרים יוכיחו. שמבטלין את ישראל. תינוקות יוכיחו. שמבטלין את אביהם.". רשי במקום כותב: "תינוקות יוכיחו - שאינן בני לימוד. אמר להן אף הן בעון שמבטלים את אביהם להוליכן לחמה ולצונן ולפייסן באגוזים". יוצא מכאן שתינוקות שאינן מבינים מימינם ומשמאלם מתים במיתה קשה ביותר בעקבות הביטול תורה שהם גורמים לאביהם. באופן אישי המימרה הזו ממש מרטיטה אותי. אודה לכבוד הרב באם יש לו הסבר לגמרא הנ"ל.
תשובה: למעשה אפשר לשאול את השאלה הזאת גם בפרשת נח שכתוב בה "שופך דם האדם באדם דמו ישפך" ואח"כ כתוב "ומיד כל בהמה אדרשנו", ואומרים המפרשים שזה לא בתור עונש אלא שבכל דבר שבא על ידו תקלה למישהו אחר יש חשבון של ההשגחה האלוקית כדי למנוע דברים אלו. וכן פה, למרות שאין חטא אבל בגלל שגורמים לזה הקב"ה מסדר שלא יפריעו למעלה העליונה. כמו שמצינו שסוקלים בהמה הנרבעת כי באה ע"י תקלה לאדם, ולכן אין להם מקום במציאות האידיאלית. לסיכום: זה לא בתור עונש, אלא בתור סילוק מפריע.
שאלה: הלכות תלמוד תורה: נגיד ויש מצב מסויים בו בן אדם צריך לבחור בין תפילה במניין לבין שיעור תורה מה להעדיף? אני מבקש לחדד את השאלה אין אפשרות אחרת! זה או זה או זה, מה המלצת הרב בנושא זה?
תשובה: לא יתכן שאדם תמיד יבטל שחרית במנין באופן קבוע ויפסיד ברכת כהנים, קריאת התורה וכו', אבל במנחה וערבית עדיף לדעתי שיעור תורה.
שאלה: חיפוש אחר בעל: אני לא יודעת למי לפנות אבל חשבתי שאולי רב יוכל לעזור לי. אני בת 19. כרגע אני מחכה ללימודים סיימתי שנה שירות לאומי. אני לא יודעת מה לעשות אם להתחיל לחפש עכשיו או אחרי הלימודים אני בראש כזה שאומר מתי שיבוא יבוא אבל אני בחורה די ביישנית אני לא מבקשת מאחרים שידוכים למרות שאני ממש רוצה כי אני סומכת על החברים שימצאו לי מישהו שטוב לי. אבל אני לא יודעת אם יש באמת דבר כזה נפש תאומה או הזיווג שלי ואם כן איך אני אמורה לדעת דבר כזה? והאם לחכות שה ייתן לי סימנים? איך אני אדע מתי אני מוכנה להתחתן? מתי אני מוכנה להיות עם מישהו?
תשובה: אם את רוצה ודאי שאת כבר יכולה להיפגש. את לא צריכה עוד סימנים משמים לכך שזה רצונו יתברך.
שאלה: כלאים בעופות!: האם מותר לקחת ביצים של עוף מסויים (שליו) שבטוח אינו דוגר על ביציו לעוף אחר (תרנגול משי) שיש סיכוי גדול שידגור על הבצים ויצאו אפרוחים?
תשובה: אני חושב שמותר, שהרי אין פה הרבעה.
שאלה: חומש מול מעשר: בהמשך לתשובת כב הרב דוב ליאור לשאלתי בעניין זה (שם שאלתי האם חומש נתרם במקום מעשר או שהוא נתרם באופן חד פעמי, וכב הרב ענה ש חומש ניתן באופן חד פעמי בגין הכנסה גדולה שזכה הרוויח האדם (ירושה או פיס וכדו ) ומכאן ואילך מפריש האדם מעשר מהכנסותיו. שאלתי היא אם כן, מאיזה סכום שאדם הרוויח או זכה בו, עליו להפריש את תרומת החומש? האם יש סכום מסויים (במספרים)? ואם אין סכום מדוייק - האם יש קריטריונים ספציפיים ברורים?
תשובה: הכמות לא קובעת אלא מדובר בפעם ראשונה שאדם קיבל סכום גדול או מענק או ירושה וכדומה, ואז מותר לתת חומש אך אין חיוב.
שאלה: תרומות ומעשרות מעצים ברחוב: האם צריך להפריש תרומות ומעשרות מפירות שגדלו בעץ שברחוב (שלא שייך לאדם פרטי) לאחר שמכניסים אותם הביתה?
תשובה: פירות הפקר אין צורך להפריש מהם תרומות ומעשרות, אפילו אחר שהוכנסו לבית. שנה טובה, חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: הדבר הכי מזעזע שראיתי!!!: ושנה טובה שבוע שעבר הייתי בחו"ל ראיתי שם את הדבר הכי מזעזע שראיתי בחיים שלי המראה הזה רדף אותי ימים הייתה שם אמא, צעירה בשנות ה - 20 המוקדמות לחייה, עם ילד כבן 4 או 5, שהיה קשור אליה בלא פחות מאשר. רצועה!! כן, כן, רצועה כמו שקושרים כלב, רק צבעונית כזו ידידודית שנראית נורא נחמד באורך של כחצי מטר. לא יכולתי לישון אחרי זה בלילה זה היה כל כך נורא לראות ילד קטן קשור לרצועה. הבנתי שזה מראה מקובל באירופה ובארה"ב, וששם קושרים את הילדים כדי שלא יחטפו אותם אני נשואה טרייה ועדיין לא אמא, אבל אני פשוט לא מצליחה להבין את זה! האם לא טוב יותר פשוט להחזיק לילד את היד?? לדעתי החטיפות זה סתם תירוץ וזה בסה"כ עוד אמצעי לרסן את הילד המסכן. הבעייה היא שהרבה אנשים שסיפרתי להם את זה בארץ לא היו מזועזעים כמוני וחלקם אפילו קיבלו את זה בהבנה כי "ככה זה ואם חוטפים ילדים גם אני הייתי קושרת את הבן שלי ברצועה" ואני תוהה - האם זו רק אני שחושבת שילד הוא לא כלב? שאם הרצועה היא צבעונית זה לא הופך אותה למשהו אחר? שילד בן 4 צריך מגע וחום ואהבה ולא להיות קשור בחבל לאמא שלו? וכמה זמן יעבור עד שכמו כל האופנות המערביות גם ה"אופנה" הזו תגיע לארץ? ואז אנשים גם פה ישכנעו את עצמם שצריך לקשור ילדים לרצועה כי חוטפים אותם? ופתאום נראה את זה בכל חנויות הכל בו ובטח יקראו לזה באיזה שם מגניב כזה ובהתחלה כולם יהיו נגד ותוך חצי שנה נראה את כל הילדים קשורים ברצועות לאמא שלהם? ואולי זו אני הסתומה שפשוט לא קולטת שאולי זה ר? ואולי באמת אפשר לחטוף ילד מהיד ואלה פשוט הורים דואגים שלא יודעים פתרון אחר?
תשובה: לא נוכל לתקן את כל העולם. ולוואי ונצליח לתקן את עצמנו.
שאלה: נסיעה בשבת ברכב של חברה: אני עובד בחברה שאחד מהבעלים שלה דתי והשני לא (הוא נוסע בשבת ברכב החברה). עד לפני כחצי שנה נסעתי ברכב החברה שהבעלים לא הסכים שאסע בו בשבת (וגם לא היה לו ביטוח) והתעוררו ויכוחים בנושא (האם זו כפייה דתית או לא?). לפני כחצי שנה החזירה החברה את הרכב לחברת הליסינג ולקחה רכב שכור. פה התעורר שוב הוויכוח האם מותר לי לנסוע ברכב השכור בשבת מאחר ואינו רשום על שם הבעלים ומאחר ובכל מקרה יש בו ביטוח והוא מושכר על בסיס חודשי (כולל שבתות). הצעתי לבעלים הדתי להוריד ממשכורתי את החלק היחסי של הת עבור השבתות, ובכך ייצא שאני הוא זה המשלם על הרכב בשבת ולא הוא. יש לציין, כי בעבר התנגד השותף הלא דתי שאסע ברכב בשבת ואילו הפעם הוא מצדד בי. אני יודע שקשה למצוא רב שיגיד "מותר לנסוע בשבת", כי הרי אם הוא אומר זאת הוא ייחטא להלכה, אך האם אין רב "מודרני" שיכול לפתוח את הראש לחשוב על הכל לפני מתן תשובה? (למרות שהלכה היא לא מודרנית). האם יש רב שמסוגל לענות לי על שאלה כזו ולא להתחמק ממתן תשובה? (בכדי לא לעמוד במצב מביך). האם ההלכה מחייבת רב להיות "כופה דת" גם על מי שאינו דתי? (גם על מי שהוא יהודי גאה). מחכה לתשובתך החכמה.
תשובה: כפיה היא כאשר מישהו נכנס לרשות שלך, לחיים שלך, ומגביל את חייך אולם אם מדובר על רכוש שלי שאני נותן לך להשתמש בו ודאי שרכושי הוא חלק ממני. כמו שאני שובת בשבת כך כל מה שנוגע לי ושייך לי יתנהל לפי הערכים שאני מאמין. כל ממון שיש לאדם דומה למפעל שיש לאדם. יהודי שמאמין בתורה רואה בשבת אחד מן הביטויים הכי חשובים שמבטאים את יחסו לאמונה. כמו שיהודי מוסרי לא היה מוכן לאפשר שברכבו יעשו מעשי זנות וכד', כך יהודי מאמין לא יכול להירדם כשהוא חש שבמפעלו יש ביזוי של השבת. לא מודבר על כך שהוא חושב שמה שהוא מונע ממך זה אולי ישפיע עליך. הוא מבין שכל כפיה זה דבר מרחיק אולם הוא צריך להיות נקי במפעלו ובמה שיוצא ממנו. כך שאם בהסכמתו נגרם חילול שבת יש בכך פגיעה בעצמו. אתה צריך להיות רגיש כלפיו כמו שאתה מצפה שהוא יהיה רגיש כלפיך. ההלכה היא לא מודרנית אולם היא מסתדרת עם המודרנה. אני מכיר אלפי אנשים שהם מאד מאד מודרניים ובכל אופן הם מקפידים על כל דקדוקי ההלכה.
שאלה: סליחות ביחיד: 1. כשאני מתפלל סליחות ביחיד אני אומר אל מלך וגם י"ג מידות בטעמי המקרא. האם מותר לי לספור באצבעותיי את י"ג מידות או ברגע שאני עושה כן אני כבר לא נחשב כקורא בתורה? 2. השאלה השניה והעיקרית שלי היא להלן: יחיד לא אומר את הארמית שבסליחות, מכאן שאני לא אומר את "רחמנא אדכר לן קימה דאברהם רחימא בדיל ויעבור. בדיל ויעבור". אז האם עליי לומר את י"ג המידות שמיד לאחר "בדיל ויעבור" או שעליי לדלג ל"אנשי אמונה אבדו"?
תשובה: 1. אפשר למנות באצבעות את י"ג מידות גם כשאומרם ביחיד בטעמי המקרא. 2. לא, כיון שויעבור זה הוא צמוד לבדיל ויעבור.
שאלה: יום כיפור בשבת: האם כיפור יכול לצאת בשבת
תשובה: כן, למשל בשנה הבאה. בברכת התורה, WWW.Yeshiva.org.il
שאלה: ברכת השחר: האם יש לומר את ברכת השחר "מודה אני לפניך." רק אחרי שנת הלילה? מה במקרה של שנת צהריים? או כל שינה אחרת? מברכים באופן שונה או שלא מברכים? וחתימה טובה!
תשובה: כשאדם מתעורר משנת הלילה שלו הוא אומר "מודה אני". לאחר שנת צהריים וכד' אין אומרים.
שאלה: הכאה עם היד בוידוי: האם מכים על חטא עם היד גם בקטע של "ועל חטאים שאנו חייבים עליהם וכו " בסוף הוידוי? והאם מכים בוידוי שאומרים בסליחות? האם זה בכלל עקרוני אם מכים עם היד או לא? כתיבה וחתימה טובה
תשובה: מנהג הספרדים להכות גם שם.